b'\n_START_ARTICLE_\nDizmanas Ilg\xc5\xabnas\n_START_PARAGRAPH_\nDizmanas Ilg\xc5\xabnas (arba Dismanas Ilg\xc5\xabnas, Dizmondas Ilg\xc5\xabnas; g. 1916 m. kovo 6 d. Peterburge) \xe2\x80\x93 Lietuvos futbolininkas.\n_START_SECTION_\nBiografija\n_START_PARAGRAPH_\nGim\xc4\x97 garsaus nepriklausomos Lietuvos finansininko Jono Ilg\xc5\xabno \xc5\xa1eimoje. Joje, be Dizmano, u\xc5\xbeaugo dar trys seserys ir brolis Vytautas. Dizmano jaunesnysis brolis Vytautas Ilg\xc5\xabnas buvo \xc5\xbeinomas ledo ritulininkas bei futbolininkas. Jis buvo Lietuvos \xc4\x8dempionas, \xc5\xbeaid\xc4\x97 Lietuvos futbolo ir ledo ritulio rinktin\xc4\x97se._NEWLINE_D. Ilg\xc5\xabnui pirmajam i\xc5\xa1 Lietuvos futbolinink\xc5\xb3 buvo suteiktas buvusios SSRS sporto meistro vardas. Lietuvos futbolo rinktin\xc4\x97je debiutavo 1937 m. bir\xc5\xbeelio 3 d. Kaune per rungtynes su Estija (1:2). \xc5\xa0alies rinktin\xc4\x97je jis su\xc5\xbeaid\xc4\x97 18 rungtyni\xc5\xb3 ir peln\xc4\x97 1 \xc4\xafvart\xc4\xaf. Buvo karininku._NEWLINE_D. Ilg\xc5\xabnas buvo pirmuoju Vilniaus \xe2\x80\x9eDinamo\xe2\x80\x9c (dabar \xe2\x80\x9e\xc5\xbdalgiris\xe2\x80\x9c) kapitonu. Be \xc5\xa1ios komandos, jis rungtyniavo LFLS Kaunas ir \xe2\x80\x9eTauro\xe2\x80\x9c komandose._NEWLINE_Neakivaizd\xc5\xbeiai baig\xc4\x97 Sankt Peterburgo Lesgafto k\xc5\xabno kult\xc5\xabros akademij\xc4\x85. Jis fizinio lavinimo pamokas d\xc4\x97st\xc4\x97 Kauno komjaunimo vardo ir 24-ojoje vidurin\xc4\x97se mokyklose. Jo mokiniais yra buv\xc4\x99 dabar \xc5\xbeinomi politikai Vytautas Landsbergis ir Aloyzas Sakalas._NEWLINE_Dizmanas su \xc5\xbemona Elena u\xc5\xbeaugino dukr\xc4\x85 Ild\xc4\x85 ir du an\xc5\xabkus \xe2\x80\x93 Harold\xc4\x85 ir Patricij\xc4\x85.'